Ο **Χακάν Φιντάν** (τουρκικά: *Hakan Fidan*, Άγκυρα, 1968) είναι Τούρκος διπλωμάτης και αξιωματικός των πληροφοριών, ο οποίος είναι υπουργός Εξωτερικών της Τουρκικής Δημοκρατίας, από τον Ιούνιο του 2023. 

Υπηρέτησε επίσης ως διοικητής της ΜΙΤ από το 2010 έως το 2023. Είναι γνωστός για τη συμβολή του στην τουρκική εθνική ασφάλεια και τη συμμετοχή του σε διάφορες διπλωματικές και μυστικές επιχειρήσεις.

Πρώτα χρόνια και εκπαίδευση
---------------------------

Ο Φιντάν γεννήθηκε το 1968 στην Άγκυρα. Απέκτησε πτυχίο στη διαχείριση και τις πολιτικές επιστήμες από το Πανεπιστήμιο του Maryland Global Campus. Στη συνέχεια, απέκτησε το μεταπτυχιακό και το διδακτορικό του από το Πανεπιστήμιο Bilkent.

Καριέρα
-------

Ο Φιντάν διηύθυνε τον Εθνικό Οργανισμό Πληροφοριών από τις 25 Μαΐου 2010 έως τις 7 Φεβρουαρίου 2015 όταν παραιτήθηκε από τη θέση του για να διεκδικήσει την θέση μέλους του Kοινοβουλίου, με στόχο να εκπροσωπήσει το Κόμμα Δικαιοσύνης και Ανάπτυξης.   Στις 9 Μαρτίου απέσυρε την υποψηφιότητά του. Διορίστηκε ξανά στη θέση του μέσα σε λίγες ώρες.

### Εξωτερικές σχέσεις

Κατά τη θητεία του μετατοπίστηκε η συνεργασία στον τομέα της ασφάλειας από το Ισραήλ και τις Ηνωμένες Πολιτείες σε μια συνεργασία με το Ιράν  με πιο αξιοσημείωτη αυτή με τον Κασέμ Σολεϊμανί, τον ηγέτη της μεραρχίας Αλ Κουντς.  Κατά τη Διάσκεψη Ασφαλείας του Μονάχου  τον Φεβρουάριο του 2017, παρέδωσε μια λίστα με 300 υποτιθέμενους υποστηρικτές του Κινήματος Γκιουλέν στον Μπρούνο Καλ, πρόεδρο της Γερμανικής Ομοσπονδιακής Υπηρεσίας Πληροφοριών σε προφανή προσδοκία συνεργασίας.  Όμως ο κατάλογος πολύ περισσότερο οδήγησε τις γερμανικές αρχές να προειδοποιήσουν τα άτομα της λίστας για τις δραστηριότητες των τουρκικών υπηρεσιών πληροφοριών.  Τον Σεπτέμβριο του 2022, επισκέφτηκε τον Hamis Hancer της σουνιτικής παράταξης στο ιρακινό κοινοβούλιο στη Βαγδάτη και συναντήθηκε επίσης με τον ιρακινό πρόεδρο Μπαρχάμ Σαλίχ. 

### Αντιπαραθέσεις

Συμμετείχε σε μυστικές ειρηνευτικές συνομιλίες με το Εργατικό Κόμμα του Κουρδιστάν (PKK) για τις οποίες το 2012 ένας κρατικός εισαγγελέας ήθελε να τον ερευνήσει.  Εκεί όμως ο Ρετζέπ Ταγίπ Ερντογάν παρενέβη εκ μέρους του Φιντάν  και αργότερα του ανατέθηκε να συνομιλήσει με τον Αμπντουλάχ Οτζαλάν και κανόνισε το μυστική σχέση του Ιράν μέσω της κυβέρνησης του Ερντογάν.  [*Αναξιόπιστη πηγή 
;*]

Λίγο μετά τον διορισμό του ως επικεφαλής της Εθνικής Οργάνωσης Πληροφοριών, η ισραηλινή μυστική υπηρεσία Μοσάντ τον κατηγόρησε ότι είχε διαβιβάσει ευαίσθητες πληροφορίες της CIA στο Ιράν.

Διπλωματική καριέρα
-------------------

Μετά την επανεκλογή του Ρετζέπ Ταγίπ Ερντογάν στην προεδρία της χώρας, διορίστηκε υπουργός Εξωτερικών της Τουρκίας στις 3 Ιουνίου 2023.

Παραπομπές
----------

1. ↑  «Turkish spymaster Fidan quits to contest parliamentary election: sources». Reuters. 7 February 2015.. Ανακτήθηκε στις 9 March 2015.
2. ↑  «Turkish intelligence chief quits post to run in general elections». *France 24* (στα Αγγλικά). 7 Φεβρουαρίου 2015. Ανακτήθηκε στις 11 Οκτωβρίου 2022.
3. ↑  «Turkey's former intel chief withdraws decision to run for parliament, returns to MİT». *Hürriyet Daily News*. 9 March 2015.. Ανακτήθηκε στις 9 March 2015.
4. ↑  «Turkey revealed Israeli spy ring to Iran-report» (στα αγγλικά). *Reuters*. 2013-10-17.. Ανακτήθηκε στις 2022-10-11.
5. ↑  Peters, Dominik; Popp, Maximilian; Sydow, Christoph (2018-11-11). «Jamal Khashoggi: Der Mann, der alles über Khashoggis Sterben weiß» (στα γερμανικά). *Der Spiegel*. ISSN 2195-1349.. Ανακτήθηκε στις 2022-10-11.
6. 1 2  Mascolo, Georg (28 Μαρτίου 2017). «Der Irrtum des türkischen Top-Spions». *Der Bund* (στα Γερμανικά). Ανακτήθηκε στις 10 Οκτωβρίου 2022.
7. ↑  «Bespitzelung von Gülen-Anhängern: Türkische Spionage ist ein Fall für die Justiz» (στα γερμανικά). *Der Tagesspiegel Online*. ISSN 1865-2263.. Ανακτήθηκε στις 2022-10-10.
8. ↑  «Second visit by Türkiye's intelligence chief in a month raises question marks in Iraq». *Bianet*. 7 Οκτωβρίου 2022.
9. 1 2  Szymanski, Mike. «Hakan Fidan - Erdoğans Mann für Geheimnisse». *Süddeutsche Zeitung* (στα Γερμανικά). Ανακτήθηκε στις 10 Οκτωβρίου 2022.
10. ↑  Al Jazeera, 22 March 2013, Profile: Turkey's 'secret-keeper' Hakan Fidan
11. ↑  «Investigation of Turkish Intelligence head won't proceed, says prosecutor - Türkiye News». *Hürriyet Daily News* (στα Αγγλικά). Ανακτήθηκε στις 11 Μαΐου 2023.
12. ↑  «Erdogans seltsamer Freund - WELT». *DIE WELT* (στα Γερμανικά). 30 Ιουλίου 2016. Ανακτήθηκε στις 4 Ιουνίου 2023.
13. ↑  «Turkish leader Erdoğan announces cabinet of new term». *anews* (στα Αγγλικά). Ανακτήθηκε στις 3 Ιουνίου 2023.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 4840158309842106690003
* GND: 1205575278

 |

 |